钦定古今图书集成/明伦汇编/官常典/第305卷 > 《吏部郎表》王僧孺
## 钦定古今图书集成/明伦汇编/官常典/第305卷 > 《吏部郎表》王僧孺

臣生轻飞箨，品细疏壤，寂寞州闾，取沦窐窦。不自求
于善管，宁许人？以能官，从班随牒，自安疏远，岂望翰
飞，终知迹滞。一逢浸漉，几闻昭、晋，假拙为心，变奇成
偶，宁为天覆地长，复与雨露相滋，秋成春发，必如暄
寒无爽。自变泥涂，多超嵩、邓，屡考固其比越，在累诚
于可闻；方愧朱紫，永懵钧衡。固惟许李，终非王毕，取
其清尚，同所经企，求之碎密，宁可庶几。